Folketing
2007-04-25

Jeg vil sige til hr. Jesper Langballe, at problemet er, at man jo ikke kan foretage den der slutning, at der er en sammenhæng mellem et fald i antallet af familiesammenføringer og et fald i antallet af tvangsægteskaber. Altså, problemet er, at hr. Jesper Langballe forsøger at sige: Som udgangspunkt må vi gå ud fra, at en eller anden procentdel, eller hvad det kan være, af antallet af familiesammenføringer skulle være tvangsægteskaber. Hvor ved hr. Jesper Langballe det fra? Det er aldrig nogen sinde blevet undersøgt. Og det er der, jeg bare siger: Når det ikke er undersøgt, så kan man heller ikke påstå, at det virker. Det eneste, jeg notorisk ved, er, at der er bivirkninger, som er negative. (762)